Alette Stangeland

Alette Stangeland (født 26. april 1859 i Stavanger, død 9. september 1917 i Stavanger) var en norsk forfatter og lærer som utga bøker under psevdonymet Aasta Smith-Rieber.

Liv og virke 
Alette Stangeland arbeidet som lærer i Stavanger, hvor hun virket i folkeskolens tjeneste i 40 år.
Hun utga sin første bok, Min vidunderlige livsdrøm, i 1904. Denne boken ble også hennes mest kjente, og solgte godt.  Hennes bøker var preget av en tydelig kristelig ånd, og var ofte rettet mot unge kvinner og piker. Alle hennes bøker ble utgitt under psevdonymet Aasta Smith-Rieber, og forfatterens egentlige identitet ble først avslørt da hennes siste bok, Studentens julebesøk, ble utgitt kort etter hennes død. Boken er en fortsettelse av Mens taren brænder (1915).

Familie 
Alette Stangeland (døpt Alet) var datter av baker Nils Samuelsen Stangeland og Anna Olsdatter Østrem. Hun forble ugift.

Bibliografi 
 1904: Min vidunderlige livsdrøm, Lutherstiftelsen, Kristiania
 1905: Mormor, Lutherstiftelsen, Kristiania
 1907: Vestenfra, Lutherstiftelsen, Kristiania
 1909: Under de lave bjelker, Lutherstiftelsen, Kristiania
 1913: Når kaldskodden kommer, Lutherstiftelsen, Kristiania
 1915: Mens taren brænder, Cappelen, Kristiania
 1917: Studentens julebesøk, Cappelen, Kristiania

Referanser

Kilder 
 

Norske forfattere
Personer fra Stavanger kommune